OpenLLM-France/wikimedia huggingface dataset:
# Ctxt

Ctxt és un mitjà digital en castellà publicat per primera vegada el gener de 2015. La seva redacció es localitza a Madrid, Estat espanyol. Ctxt és un diari digital fundat per catorze periodistes procedents, entre d'altres, dels diaris El Mundo, El País i La Repubblica, amb una línia editorial independent i progressista.
Els continguts són gratuïts i el seu model de finançament és a través de subscripcions, mecenatge de particulars i d'empreses que no interfereixin en la línia editorial. El nom del seu domini és una abreviatura del nom i lema del diari «Context i Acció».
El president d'honor del Consell Editorial és el filòsof i lingüista Noam Chomsky. La direcció del periòdic l'ostenta Miguel Mora Díaz, provinent d'El País i guanyador del XXVIII Premi de Periodisme Francisco Cerecedo.
El consell editorial es troba format, entre d'altres, pels periodistes Roberto Saviano, Soledad Gallego-Díaz, Mónica Andrade, Conchita de Gregorio, Kostas Vaxevanis, Giancarlo Santalmassi, l'actriu Aitana Sánchez-Gijón, el cineasta José Luis Cuerda, els artistes Miquel Barceló i Alberto Reguera i el sociòleg francès Éric Fassin.

## Referències

* ↑ “Nos declaramos una revista de izquierdas”, rebelion.org
* ↑ «Redacción | ctxt.es». [Consulta: 8 gener 2021].
# Diario de Arousa

Diario de Arousa és un diari gallec, aparegut l'any 2000, que es publica a Vilagarcía de Arousa (Pontevedra) editat pel grup Editorial La Capital que també edita en l'actualitat, entre d'altres, els diaris El Ideal Gallego, DxT Campeón, Diario de Bergantiños o Diario de Ferrol. És un diari de caràcter eminentment local, centrat en la Ria d'Arousa, la comarca de O Salnés i la comarca de A Barbanza.

## Referències

* ↑ «Diario de Arousa». 850 diarios de hoy. Infoamérica. [Consulta: 24 setembre 2019].

## Enllaços externs

* Web del Diario de Arousa
# Dubte

El dubte constitueix un estat d'incertesa i un límit a la confiança o la creença. Pot projectar-se en els camps de la decisió i l'acció, o afectar únicament a la creença i a la fe. Si li precedeix una "veritat" convencionalment acceptada, el dubte implica desafiar aquesta.
En filosofia, el dubte cartesià equival a la suspensió del judici (epojé) que tractaven de provocar, amb els seus nombrosos i sovint assenyats arguments, els escèptics antics (Pirronisme).
Els arguments escèptics que enfronta Descartes semblen estrambòtics, vists des de la vida quotidiana i el sentit comú. Però Descartes no sembla haver confós el conjunt de creences i conviccions que, clar i ras, semblen indispensables per a orientar-nos en la pràctica, amb els criteris de la investigació filosòfica. Això pot apreciar-se en la distinció que estableix Descartes, entre les Regles del Mètode (Discurs, 2) i les Regles de la "moral provisional" (Discurs, 3).
La investigació, que és una tasca pràctica i es desenvolupa en l'àmbit general de la vida, té el propòsit de servir a aquesta, però seria insensat esperar-ho abans que ella mateixa aconsegueixi alguns resultats raonablement confiables. Entre tant, per a desenvolupar-se, la investigació consisteix a sotmetre a examen una porció enorme del que anomenem "sentit comú ", incloent aquí moltes idees conforme a les quals (tot sembla indicar-ho) hauríem de viure mentre la investigació mateixa es desenvolupa. Però no es tracta d'interrompre la pràctica i la vida per a permetre la investigació, així com tampoc de fer passar com "resultats", unes meres modes intel·lectuals (la doctrina de la secta on ens eduquem, o qualsevol altre producte de la confusió). El projecte cartesià va ser el d'examinar aquestes idees, entre d'altres, a la recerca de fonaments filosòficament vàlids.
Els arguments escèptics (encaminats a introduir dubtes) que Descartes considera en les Meditacions Metafísiques, han estat presos completament de Plató (Cràtil i Teetetes). Aquests arguments constitueixen un instrument d'investigació, i en primer lloc han d'avaluar-se conforme a si són o no intel·ligibles, i si una vegada acceptats, serien en principi susceptibles de discutir-se (doncs del contrari, serien incompatibles amb l'activitat d'investigació). Si ambdues condicions es compleixen, els arguments són útils a l'empresa filosòfica en opinió de Descartes (precisament com a instruments d'investigació). Per a més tard, dintre de la investigació cartesiana, quedaria jutjar si realment no tenim cap raó que permeti descartar-los.

## Referències

* ↑ «doubt | Etymology of doubt by etymonline» (en anglès). [Consulta: 25 gener 2025].
* ↑ «Dubbio - Enciclopedia» (en italià). [Consulta: 25 gener 2025].
* ↑ «Methodic doubt | Descartes, Skepticism, Rationalism | Britannica» (en anglès). [Consulta: 25 gener 2025].

## Vegeu també

* Escepticisme científic
* Lògica difusa
* Pensament crític
* Suspició
# DxT Campeón

DXT Campeón, subtitulat com "Primer Diario Deportivo de Galicia", és un diari esportiu gallec, fundat per Ángel Hervada i Bieito Rubido. El primer número salió va sortir al carrer el 19 de desembre de 1995.
Forma part del grupo Editorial La Capital, que engloba, entre d'altres, els diarios El Ideal Gallego, Diario de Ferrol, Diario de Bergantiños o Diario de Arousa. Té la seva redacció al polígon de Pocomaco, a Mesoiro (la Corunya).
Després de diversos intents de convertir-se en el diari esportiu de referència a Galícia (amb redaccions a Vigo i Santiago de Compostel·la i corresponsals a Ferrol, Lugo, Pontevedra, Ourense, Madrid i Barcelona), actualment se centra en l'esport de la comarca de la Corunya i, per extensió, de tota la província.

## Enllaços externs

* Portada a kiosko.net
# Dàric

El dàric o estàter dàric (en grec antic στατὴρ δαρεικός) era una moneda persa aquemènida introduïda per Darios I el Gran. Cada peça tenia entre 8,25 i 8,46 grams d'or, i corresponia al sicle de Babilònia. Portava a un costat la figura d'un arquer coronat i a l'altre una espècie de quadrat enfonsat.
Heròdot diu que Darios I, fill d'Histaspes, va reformar les monedes perses i va encunyar peces d'or pur i en general es pensa que el dàric va prendre el nom d'aquest Darios, encara que Valeri Harpocratió diu que ja existia la moneda abans del seu temps. Se suposa que era una paraula del persa antic, dari-, que significava daurat, groc. La moneda va circular tant a Pèrsia com a Grècia. Hi havia una gran quantitat de dàrics en circulació, i una història que, entre d'altres, menciona Plutarc, parla de Piti, un lidi molt ric, que en posseïa quatre milions. En temps de Xenofont un dàric era el sou d'un mes d'un mercenari grec a Àsia.
Quan Alexandre el Gran va conquerir Pèrsia, els dàrics es van deixar d'encunyar i es van substituir per monedes macedòniques, però a les ciutats fundades pels grecs a l'orient es van continuar fent, amb un valor més elevat, ja que portaven el doble d'or.
A més dels dàrics d'or circulaven monedes de plata amb les mateixes figures, que tenien el nom de σίγλος (sicle), i que s'anomenaven també dàrics de plata.

## Referències

* ↑ Xenophon. The Anabasis of Xenophon. D. Appleton, 1867, p. 218–.
* ↑ Smith, William (ed.). «Daricus». A Dictionary of Greek and Roman Antiquities (1890). [Consulta: 7-XII-2020].
# Circ (desambiguació)

«Circ» té aquests significats:
* Art: Circ, espectacle artístic, normalment itinerant, que sol incloure acròbates, pallassos, mags, ensinistradors d'animals entre d'altres.
* Ciències de la informació: CIRC, sistema de Classificació Integrada de Revistes Científiques
* Edificis:
** Circ romà, edifici d'oci a l'antiga Roma que servia per a fer carreres de cavalls i carros.
** Circ romà de Tarragona, un dels més grans de tot l'imperi Romà.
** Circ de Dougga, monument del jaciment arqueològic de Dougga a Tunísia.
** Circ Màxim, principal circ romà on es feien els espectacles.
* Cinema: El circ (The Circus), pel·lícula muda de 1928.
* Geologia: circ glacial, estructura geològica formada prop d'alguns cims que han tingut o tenen glaceres.
* Toponímia:
** Circ de la Safor, muntanya valenciana de 1013 m d'altura, entre les poblacions de l'Orxa i Vilallonga.
** Circ de Gavarnie part del massís de Mont Perdut declarat en 1997 com Patrimoni de la Humanitat.
# Romàixkino (Udmúrtia)

Romàixkino (en rus: Ромашкино) és un poble d'Udmúrtia, a Rússia, el 2008 tenia 138 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Vezza d'Oglio

Diu la llegenda que una riuada va destruir l'anbsdfhg
# Andrei Kirilenko

Andrei Gennadèvitx Kirilenko (Ijevsk, 1981) és un exjugador rus de bàsquet. Va jugar la major part de la seva carrera als Utah Jazz, de l'NBA i al CSKA Moscou, a la posició d'aler. El 2011 va adquirir la nacionalitat estatunidenca.

## Palmarès

* Campionat d'Europa de bàsquet: 2007
* Lliga russa de bàsquet: 1998, 1999, 2000
* NEBL: 2000

## Estadístiques a l'NBA

| Temporada | Equip | PJ | P5 | MPP | TC% | 3P% | TL% | RPP | APP | SPP | TPP | PPP |
| 2001-02 | UTA | 82 | 40 | 26.2 | 0.450 | 0.250 | 0.768 | 4.9 | 1.1 | 1.4 | 1.9 | 10.7 |
| 2002-03 | UTA | 80 | 11 | 27.7 | 0.491 | 0.325 | 0.800 | 5.3 | 1.7 | 1.5 | 2.2 | 12.0 |
| 2003-04 | UTA | 78 | 78 | 37.1 | 0.443 | 0.338 | 0.790 | 8.1 | 3.1 | 1.9 | 2.8 | 16.5 |
| 2004-05 | UTA | 41 | 37 | 32.9 | 0.493 | 0.299 | 0.784 | 6.2 | 3.2 | 1.6 | 3.3 | 15.6 |
| 2005-06 | UTA | 69 | 63 | 37.7 | 0.460 | 0.308 | 0.699 | 8.0 | 4.3 | 1.5 | 3.2 | 15.3 |
| 2006-07 | UTA | 70 | 70 | 29.3 | 0.471 | 0.213 | 0.728 | 4.7 | 2.9 | 1.1 | 2.1 | 8.3 |
| 2007-08 | UTA | 72 | 72 | 30.8 | .506 | .379 | .770 | 4.7 | 4.0 | 1.2 | 1.5 | 11.0 |
| 2008-09 | UTA | 67 | 10 | 27.3 | .449 | .274 | .785 | 4.8 | 2.6 | 1.2 | 1.1 | 11.6 |
| 2009-10 | UTA | 58 | 35 | 29.0 | .506 | .292 | .744 | 4.6 | 2.7 | 1.4 | 1.2 | 11.9 |
| 2010-11 | UTA | 64 | 62 | 31.2 | .467 | .367 | .770 | 5.1 | 3.0 | 1.3 | 1.2 | 11.7 |
| 2012-13 | MIN | 64 | 64 | 31.8 | .507 | .292 | .752 | 5.7 | 2.8 | 1.5 | 1.0 | 12.4 |
| 2013-14 | BRO | 45 | 4 | 19.0 | .513 | .200 | .513 | 3.2 | 1.6 | .9 | .4 | 5.0 |
| 2014-15 | BRO | 7 | 0 | 5.1 | 0.0 | 0.0 | .750 | 1.1 | .1 | .1 | 0.0 | 0.4 |
| Total | | 797 | 546 | 30.2 | .474 | .310 | .754 | 5.5 | 2.7 | 1.4 | 1.8 | 11.8 |
| All-Star | | 1 | 0 | 12.0 | .333 | .000 | .000 | 1.0 | .0 | .0 | 1.0 | 2.0 |
PJ-Partits jugats, P5-Partits al 5 inicial, MPP-Minuts, TC%-Tirs de camp, 3P%-Tirs de 3 punts, TL%-Tirs lliures, RPP-Rebots, APP-Assistències, SPP-Robatoris, TPP-Taps, PPP-Punts (estadístiques per partit)

## Referències

* ↑ Buckley, Tim. «Jazz sign Kirilenko to deal». Deseret News, 26-09-2001. [Consulta: 30 setembre 2024].
* ↑ «Andrei Kirilenko». NBA. Arxivat de l'original el October 27, 2001. [Consulta: 22 febrer 2011].
* ↑ «CSKA brings back former MVP Kirilenko». Euroleague.net. [Consulta: 24 febrer 2015].
* ↑ Sorensen, Mike. «Utah Jazz: Andrei Kirilenko becomes U.S. citizen». Deseret News, 11-01-2011. [Consulta: 22 febrer 2011].

## Enllaços externs

* Blog d'Andrei Kirilenko i Masha Lopatova a Sports.ru Arxivat 2008-04-11 a Wayback Machine.
* Perfil a l'NBA
* Perfil a basketball-reference.com
# Arbaika

Arbaika (en rus: Арбайка) és un poble d'Udmúrtia, a Rússia, que el 2012 tenia 85 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Iumiaixur

Iumiaixur (en rus: Юмьяшур) és un poble d'Udmúrtia, a Rússia, el 2008 tenia 256 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Txumali

Txumali (en rus: Чумали) és un poble d'Udmúrtia, a Rússia, el 2008 tenia 277 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Aida Flix Filella

Aida Flix Filella (Torrebesses, 1 d'abril de 1988) és una actriu catalana coneguda principalment pel paper de Matilde Navalón a Amar en tiempos revueltos de Televisió Espanyola i la seqüela Amar es para siempre d'Antena 3.
Als set anys comença a estudiar pintura, piano i cant coral, encara que anys més tard, canvia el piano pel teatre i comença al món de la interpretació a l'Aula Municipal de Teatre de Lleida, compaginant la seva formació educativa amb el teatre i la pintura fins als divuit. Una vegada finalitzats els seus estudis a Lleida, es trasllada a Barcelona per formar-se com a actriu, on estudia dansa i comèdia musical al centre Coco Comín. Els seus primers passos interpretatius els fa als disset anys amb la companyia Xip Xap de Lleida, on va continuar treballant més de sis anys. Entre 2003 i 2009 treballa en diferents companyies de teatre amb fins a deu obres representades, entre elles El Trencanous, amb la qual fa gira per tot Espanya. En finalitzar la gira el 2009 continua la seva formació a La Bobina, on finalitza els seus estudis d'interpretació de teatre, cinema i televisió. Després d'aparèixer en diversos anuncis així com en el videoclip de Sergio Rivero, «Contigo», el 2010, s'endinsa al món del cinema de la mà de Ventura Pons amb la pel·lícula Mil cretins Aquest mateix any, roda la pel·lícula El secret dels 24 esglaons de Santiago Lapeira i posteriorment, el 2011, la pel·lícula-documental Energía 3D de J. A. Duran.
El 2012 s'estrena en televisió amb la sèrie Amar en tiempos revueltos en la qual interpreta Matilde Navalón, un personatge amb el quin continua en la seqüela de la sèrie Amar es para siempre. El 2014 s'incorpora a la sèrie El Secreto de Puente Viejo on interpreta a Amalia Jordán Aliaga de Castro i crea un triangle amorós amb la parella de Bosco (Francisco Ortiz) i Inés (Fariba Sheikhan).

## Filmografia

| Televisió Amar en tiempos revueltos, com a Matilde Navalón (2012) Kubala, Moreno i Manchón, episodi: La núvia (2013) Gran Hotel, episodi: Nobleza obliga, com a Victòria Eugènia de Battenberg (2013) Gran Nord, episodi: Goodbye Danny! (2013) Amar es para siempre, com a Matilde Navalón (2013) Rotten Rain, com a Claudia Satorra (2013) El Secreto de Puente Viejo, com a Amalia Jordán Aliaga de Castro (2014-2015) Pel·lícules Mil cretins, com la Bella Durmiente. Dir. Ventura Pons (2011) Energía 3D, com a María. Dir. J. A. Duran (2011) El secreto de los 24 escalones, com a Andrea. Dir. Santiago Lapeira (2012) | Curtmetratges 3 camas. Dir. Clara de Cruilles (2007) Party. Dir. Georgina Castellsegue (2008) Mr. Wallash. Dir. Alex García (2008) El pañuelo. Dir. Ricardo A. Solla (2011) Teatre El cascanueces. Dir. Dani Coma (2008) Divorci. Dir. Miquel Murga (2013) |

## Referències

* ↑ «Aida Flix: "Hi ha gent que viu la professió amb glamur, jo toco de peus a terra"». Lleida.com, 10-09-2020. [Consulta: 20 febrer 2022].
* ↑ «Aida Flix» (en castellà). Guia del Ocio. Arxivat de l'original el 2022-02-20. [Consulta: 20 febrer 2022].
* ↑ «Aida Flix» (en anglès). IMDb. [Consulta: 20 febrer 2022].
# Calamarsó

El calamarsó (Alloteuthis subulata), calamaró o calamaret és una espècie de mol·lusc cefalòpode de la família Loliginidae, de petita mida. En castellà s'anomena "chipirón" (de l'èuscar "txipiroi", calamar). Es pesca a l'est de l'Atlàntic i al Mediterrani.
Cal tenir en compte que amb el nom genèric de calamarsons es designa també qualsevol espècie encara jove, de calamar.

## Característiques

El seu cos pot arribar a tenir una longitud de 30 cm i té vuit braços i dos llargs tentacles. El cap és bastant gros i els seus dos ulls són negres. El seu cos és gairebé de forma tubular aplanada i amb una conquilla dura interna amb forma de llapis.
El calamarsó pot canviar de color des de gris pàl·lid a marró o porpra, i, igual que la sèpia, pot deixar anar una mena de tinta quan se sent amenaçat.

## Referències

* ↑ «Diccionari de la llengua catalana - Calamarsó». [Consulta: 10 abril 2021].
* ↑ «Diccionari Normatiu Valencià». Acadèmia Valenciana de la Llengua. [Consulta: 9 desembre 2024].
* ↑ «WoRMS - World Register of Marine Species - Alloteuthis subulata (Lamarck, 1798)». [Consulta: 10 abril 2021].
* ↑ «Alloteuthis subulata, European common squid : fisheries». [Consulta: 10 abril 2021].
* ↑ «Alloteuthis subulata (Lamarck 1798) - Encyclopedia of Life». [Consulta: 10 abril 2021].
# Carla Nieto i Geli

Carla Nieto i Geli (Girona, 30 de novembre de 1983) és una actriu catalana.

## Biografia

Nascuda a Girona, filla de la política Marina Geli, i de Rafael Nieto, va començar en el món de la interpretació a causa que el seu pare és actor amateur. Després de finalitzar batxillerat, es va traslladar a Barcelona per a estudiar Filologia Hispànica i Art Dramàtic. Després de tres anys a l'Institut del teatre i diversos papers en la televisió catalana, es va traslladar a Madrid. Allà, el 2007, va obtenir el seu primer paper important interpretant a Claudia Gaytán d'Arzuaga durant les tres temporades que va durar la sèrie El síndrome de Ulises. Aquest mateix any va debutar a la gran pantalla amb Café solo o con ellas i Las 13 rosas.
El 2009 es va incorporar al repartiment d'Acusados, on va encarnar a Patricia Domènech Ballester, una de les dues filles de Rosa Ballester (Blanca Portillo). Conclosa la sèrie en 2011, va ser Iris en Ángel o demonio. El 2015, va engrossir el repartiment de la veterana sèrie Cuéntame cómo pasó com Nuka.

## Trajectòria professional
### Televisió

* Porca misèria, com dona incauta (2004).
* Lo Cartanyà (2005).
* A tortas con la vida (2005).
* Ventdelplà, com Anaïs (2005-2006).
* Amar en tiempos revueltos, com Ramona (2006).
* La via Augusta, com Màrcia (2007).
* Yo, el desconocido, com Olga (2007), telefilm.
* El comisario (2007).
* El caso Wanninkhof, com Cristina (2008), telefilme.
* El síndrome de Ulises, com Claudia Gaytán de Arzuaga (2007-2008).
* Acusados, com Patricia Domenech Ballester (2009-2010).
* Ángel o demonio, com Iris (2011).
* Fenómenos (2012).
* Cuéntame cómo pasó (2015).

### Cinema

* Café solo o con ellas, com Carmen (2007).
* Las 13 rosas, com Pilar Gabaldón (2007).
* Trash, com Alicia (2009).
* Lope, com María de Vega (2010).
* Rec 3: Gènesi, com Rebeca Viñas (2011).

### Curtmetratges

* El efecto Rubik (& el poder del color rojo) (2006).

### Teatre

* Freaks, de Tod Browning, dirigida per Ferran Audí.
* Madame de Sade, de Yukio Mishima, dirigida per Jordi Godall
* Poques vergonyes, dirigida per Fermí Fernández.

### Videos musicals

* 2009, Mundo frágil de Sidecars.

## Referències

* 1 2 «La hija de la consellera Geli, portada de una revista» (en castellà). La Vanguardia.
* 1 2 «Protagonizará junto a Carla Nieto (Acusados) esta ficción de misterio» (en castellà). Vertele. Arxivat de l'original el 2015-02-20. [Consulta: 15 octubre 2020].
* ↑ «Nuevos rostros y emotivos reencuentros en la 16ª temporada de 'Cuéntame cómo pasó'» (en castellà). RTVE.
# Enallagma

Enallagma és un gènere d'odonats zigòpters de la família Coenagrionidae. Aquest gènere, que conté 39 espècies, s'assembla a altres cenagriònids pels seus colors blaus i negres. Als Països Catalans trobem una única espècie, Enallagma cyathigerum, coneguda com a patge de copa.

## Taxonomia

El gènere compta amb les següents espècies:
* Enallagma ambiguum (Navás, 1936)
* Enallagma anna (Williamson, 1900)
* Enallagma annexum (Hagen, 1861)
* Enallagma antennatum (Say, 1839)
* Enallagma aspersum (Hagen, 1861)
* Enallagma basidens (Calvert, 1902)
* Enallagma boreale (Selys, 1875)
* Enallagma carunculatum Morse, 1895)
* Enallagma civile (Hagen, 1861)
* Enallagma clausum (Morse, 1895)
* Enallagma coecum (Hagen, 1861)
* Enallagma concisum (Williamson, 1922)
* Enallagma cyathigerum (Charpentier, 1840)
* Enallagma daeckii (Calvert, 1903)
* Enallagma davisi (Westfall, 1943)
* Enallagma deserti (Selys, 1871)
* Enallagma divagans (Selys, 1876)
* Enallagma doubledayi (Selys, 1850)
* Enallagma dubium (Root, 1924)
* Enallagma durum (Hagen, 1861)
* Enallagma ebrium (Hagen, 1861)
* Enallagma eiseni (Calvert, 1895)
* Enallagma exsulans (Hagen, 1861)
* Enallagma geminatum (Kellicott, 1895)
* Enallagma hageni (Walsh, 1863)
* Enallagma laterale (Morse, 1895)
* Enallagma minusculum (Morse, 1895)
* Enallagma novaehispaniae (Calvert, 1907)
* Enallagma pallidum (Root, 1923)
* Enallagma parvum (Selys,1876)
* Enallagma pictum (Morse, 1895)
* Enallagma pollutum (Hagen, 1861)
* Enallagma praevarum (Hagen, 1861)
* Enallagma recurvatum (Davis, 1913)
* Enallagma semicirculare (Selys, 1876)
* Enallagma signatum (Hagen, 1861)
* Enallagma sulcatum (Williamson, 1922)
* Enallagma traviatum (Selys, 1876)
* Enallagma truncatum (Gundlach, 1888)
* Enallagma vernale (Gloyd, 1943)
* Enallagma vesperum (Calvert, 1919)
* Enallagma weewa (Byers, 1927)

## Referències

* 1 2 Integrated Taxonomic Information System
* ↑ d'Aguilar, J., Dommanget, JL., i Prechac, R. (1986) Una guia de camp a les Libèl·lules de Gran Bretanya, Europa i Àfrica del nord. Collins. pp208. ISBN 0-00-219436-8
# Safranera pàl·lida

La safranera pàl·lida (Colias alfacariensis) és una espècie de lepidòpter papilionoïdeu de la família dels pièrids (Pieridae) present als Països Catalans.

## Distribució

Es troba centre i sud d'Europa i suposadament altres zones més orientals; la seva confusió amb Colias hyale ha provocat incerteses en la seva distribució global. Es troba per tota la península Ibèrica i a les illes Balears.

## Hàbitat

Quasi sempre en terrenys calcaris, en pendents rocoses, barrancs i llocs herbosos i secs. L'eruga s'alimenta d'Hippocrepis comosa i Coronilla varia.

## Període de vol

Vola en dues o tres generacions entre l'abril i l'octubre, segons la localitat. Hiberna com a eruga jove.

## Referències

* 1 2 3 4 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.

## Enllaços externs

* UK Butterflies (anglès)
* Biodiversidad Virtual (castellà)
* Asturnatura (castellà)